Conform cancelarului austriac Sebastian Kurz, în martie 2019 guvernul austriac a luat în considerare dizolvarea IBÖ pe motiv că liderul său, Martin Sellner, a primit o donație de 1.500 euro de la Brenton Harrison Tarrant, australianul care a deschis focul în moscheea "Al Noor" și Centrul Islamic "Linwood" din Christchurch, Noua Zeelandă, eveniment în urma căruia și-au pierdut viața 51 de persoane și peste 50 au fost răniți. Totuși, ministrul austrian Herbert Kickl a declarat că suspectul nu a avut contacte personale cu grupurile de extremă-dreapta sau cu indivizi asociați acestora din Austria. Mai târziu însă s-a dezvăluit că Martin Sellner a avut un schimb de mesaje prin e-mail cu Brenton Harrison Tarrant între ianuarie 2018 și iulie 2018; într-unul dintre acestea se punea problema unei întâlniri la o bere sau cafea în Viena, iar în alta Sellner îi trimite lui Tarrant un link cu canalul său de YouTube.